Държавен вестник, бр. 40, 2016 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  40
Чл. 4. Министърът на финансите да извър­
ши произтичащите от чл. 1, ал. 2 промени по 
централния бюджет за 2016 г.
Заключителни разпоредби
§ 1. Постановлението се приема на основание 
чл. 109, ал. 3 от Закона за публичните финанси.
§ 2. Постановлението влиза в сила от деня 
на обнародването му в „Държавен вестник“.
За министър-председател: 
Меглена Кунева
За главен секретар на Министерския съвет: 
Веселин Даков
4059
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪТРЕШНИТЕ РАБОТИ
СПОРАЗУМЕНИЕ 
между Република България и Грузия за сътруд­
ничество в областта на защитата при бедствия
(Утвърдено с Решение № 144 от 2 март 2016 г. 
на Министерския съвет. В сила от 1 май 2016 г.)
Държавите, страни по това Споразумение, 
наричани по-долу „Страни“,
Като отчитат все по-силно изразяващия 
се трансграничен характер на природните и 
предизвиканите от човека бедствия, необходи­
мостта от навременни и ефективни решения на 
свързаните с тях въпроси чрез международно 
сътрудничество и важността на координира­
нето на съвместните усилия на двете държави 
в тази сфера;
Като подкрепят усилията за оказване на 
помощ при бедствия на Организацията на 
обединените нации, Европейския съюз, Орга­
низацията на Северноатлантическия договор 
и други международни организации и форуми;
Като изтъкват, че през последните години 
се забелязва нарастване на честотата и сери­
озността на природните и предизвиканите от 
човека бедствия;
Решени да насърчават и развиват сътруд­
ничеството при бедствия между двете страни 
в съответствие с националните си законода­
телства, 
се споразумяха за следното:
Член 1
Предмет
Това Споразумение определя общата рамка 
за сътрудничество в областта на превенцията, 
готовността и реагирането при бедствия, както 
и условията и реда за оказване на доброволна 
помощ между Страните в случай на бедствие 
на територията на някоя от тях. 
Член 2
Определения
За целите на това Споразумение се въвеждат 
следните определения:
„Бедствие“ е събитие или поредица от съ­
бития, предизвикани от природни явления, 
инциденти или други извънредни обстоятел­
ства, които засягат или застрашават живота 
или здравето на населението, имуществото 
или околната среда в размери, които изискват 
предприемането на мерки или участието на 
специализирани сили и използването на спе­
циални ресурси.
„Страна, искаща помощ“ е Страната, чийто 
компетентен орган, посочен в чл. 3, ал. 2, е 
отправил писмено искане за помощ до другата 
Страна.
„Страна, оказваща помощ“ е Страната, чий­
то компетентен орган, посочен в чл. 3, ал. 2, 
оказва помощ на Страната, отправила искането.
„Спасителен екип“ е специално обучено 
невоенно формирование от специалисти от 
Страната, оказваща помощ, с подходящо 
оборудване, спасителни кучета и средства за 
подпомагане.
„Оборудване“ са материали, технически и 
транспортни средства, лекарства и медицинска 
техника и индивидуална екипировка на члено­
вете на спасителния екип и/или на експертите.
„Средства за подпомагане“ са стоки и 
материали, определени за разпространение, 
освободено от такси, от Страната, оказваща 
помощ, за нуждите на засегнатите в Страната, 
искаща помощ.
„Експерт“ е специалист в областта на защи­
тата при бедствия, с подходящо оборудване и 
средства за подпомагане, изпратен да помага 
на Страната, искаща помощ.
„Помощ при бедствие“ е всяко действие, 
предприето по време на бедствие или след 
него за спасяване на живот, опазване на иму­
щество, доставка на средства за подпомагане и 
насочено към овладяване на непосредствените 
последици от бедствието.
„Компетентен орган“ е органът, определен 
от всяка от Страните за управление и коор­
динация на дейностите по това Споразумение.
„Транзитна държава“ е държавата, през чиято 
територия се транспортират спасителните екипи 
или експертите, оборудването и средствата за 
подпомагане, за да се предостави помощ на 
трета страна.
Член 3
Компетентни органи и точки за контакт
(1) За целите на това Споразумение Стра­
ните си сътрудничат пряко в рамките на сво­
ите компетенции съгласно националните си 
законодателства.
(2) Компетентните органи по това Спора­
зумение са следните: